Ericu950/Stoicheia-meter-silver huggingface dataset:
οὐ δὲ γὰρ πρόκριμά τι ἠδυνήθη γενέσθαι ὑπὸ τοῦ ἀριθμοῦ τῶν ἐν Ἀριμήνῳ συναχθέντων , ὁπότε συνέστηκε μή τε τὸν Ῥωμαίων ἐπίσκοπον , οὗ πρὸ πάντων ἔδει τὴν γνώμην ἐκδέξασθαι , οὔ τε Οὐικεντίου , ὃς ἐπὶ τοσούτοις ἔτεσι τὴν ἐπισκοπὴν ἀσπίλως ἐφύλαξεν , οὔ τε τῶν ἄλλων τοῖς τοιούτοις συγκαταθεμένων , ὁπότε μάλιστα , καθὰ προειρήκαμεν , αὐτοὶ οὗτοι οἵτινες κατὰ συσκευὴν ὑποκλίνεσθαι ἔδοξαν , οἱ αὐτοὶ καλλίονι γνώμῃ χρησάμενοι ἀπαρέσκειν αὐτοῖς ταῦτα ἐμαρτύραντο .
συνορᾷ οὖν ἡ ὑμετέρα καθαρότης ταύτην μόνην τὴν πίστιν , ἥτις ἐν Νικαίᾳ κατὰ τὴν αὐθεντίαν τῶν ἀποστόλων ἐθεμελιώθη , διηνεκεῖ βεβαιότητι καθεκτέαν εἶναι , καὶ μεθ ἡμῶν τοὺς Ἀνατολικούς , οἵτινες ἑαυτοὺς τῆς καθολικῆς ἐπιγινώσκουσι , τοὺς δὲ Δυτικοὺς καυχᾶσθαι ·
πιστεύομεν δὲ οὐκ εἰς μακρὰν τοὺς ἄλλα νοσοῦντας αὐτῇ τῇ ἐπιχειρήσει ἀπὸ τῆς ἡμετέρας κοινωνίας χωρισθήσεσθαι καὶ περιαιρεθήσεσθαι ἀπ αὐτῶν τὸ τοῦ ἐπισκόπου ὄνομα , ὥστε τοὺς λαοὺς τῆς πλάνης αὐτῶν ἐλευθερωθέντας ἀναπνεῦσαι .
οὐδενὶ γὰρ τρόπῳ διορθοῦσθαι δυνήσονται τὴν πλάνην τῶν ὄχλων , ὁπότε αὐτοὶ ὑπὸ τῆς πλάνης κατέχονται .
συμφωνείτω τοίνυν μετὰ πάντων τῶν τοῦ θεοῦ ἱερέων καὶ τῆς ὑμετέρας τιμιότητος ἡ γνώμη , ἐν ᾗ ὑμᾶς παγίους καὶ βεβαίους εἶναι πιστεύομεν ·
οὕτω καὶ ἡμεῖς μεθ ὑμῶν ὀρθῶς πιστεύειν ὀφείλομεν .
τοῖς ἀμοιβαίοις τῆς ὑμετέρας ἀγάπης εὐφράνατε ἡμᾶς .
ἔρρωσθε , ἀδελφοὶ τιμιώτατοι .
καὶ Ἀθανάσιος δὲ ὁ μέγας ἐν τῇ πρὸς τοὺς Ἄφρους Ἐπιστολῇ τοιαῦτα περὶ τῆς ἐν Ἀριμήνῳ συνόδου διέξεισι ·
Τούτων δὲ οὕτως δεικνυμένων , τίς ἀποδέξεται τοὺς τὴν Ἀρίμηνον ἢ ἄλλην σύνοδον παρὰ τὴν ἐν Νικαίᾳ ὀνομάζοντας ;
ἢ τίς οὐκ ἂν μισήσειε τοὺς ἀθετοῦντας μὲν τὰ τῶν πατέρων , τὰ δὲ νεώτερα ἐν τῇ Ἀριμήνῳ κατὰ φιλονεικίαν καὶ βίαν συντεθέντα προκρίνοντας ;
τίς δὲ τούτοις συνελθεῖν ἐθελήσει , ἀνθρώποις μη δὲ τὰ ἑαυτῶν ἀποδεχομένοις ;
οἱ γὰρ ἐν ταῖς ἑαυτῶν δέκα που καὶ πλέον , καθὰ προείπαμεν , συνόδοις ἄλλοτε ἄλλα γράφοντες , δῆλοί εἰσιν ἑκάστης αὐτοὶ κατήγοροι γινόμενοι .
πάσχουσι δὲ τοῦτο , οἷον καὶ οἱ τότε τῶν Ἰουδαίων προδόται πεπόνθασιν .
ὡς γὰρ ἐκεῖνοι καταλείψαντες τὴν μόνην πηγὴν τοῦ ζῶντος ὕδατος ὤρυξαν ἑαυτοῖς λάκκους οἳ οὐ δυνήσονται ὕδωρ συνέχειν  γέγραπται δὲ τοῦτο παρὰ τῷ προφήτῃ Ἱερεμίᾳ  , οὕτως οὗτοι μαχόμενοι πρὸς τὴν οἰκουμενικὴν σύνοδον ὤρυξαν ἑαυτοῖς συνόδους πολλὰς καὶ πᾶσαι κεναὶ παρ αὐτοῖς ὡς δράγμα μὴ ἔχον ἰσχὺν ἐφάνησαν .
μὴ τοίνυν ἀνεχώμεθα τῶν τὴν Ἀρίμηνον ἢ ἄλλην ὀνομαζόντων σύνοδον παρὰ τὴν ἐν Νικαίᾳ γενομένην .
καὶ γὰρ καὶ αὐτοὶ οἱ τὴν Ἀρίμηνον ὀνομάζοντες ἐοίκασι μὴ εἰδέναι τὰ ἐν αὐτῇ πραχθέντα , ἢ γὰρ ἂν ἐσιώπησαν .
Οἴδατε γάρ , ἀγαπητοί , μαθόντες καὶ ὑμεῖς παρὰ τῶν ἐλθόντων ἐξ ὑμῶν εἰς τὴν Ἀρίμηνον , ὡς Οὐρσάκιος καὶ Οὐάλης Εὐδόξιός τε καὶ Αὐξέντιος  ἐκεῖ δὲ ἦν σὺν αὐτοῖς καὶ Δημόφιλος  καθῃρέθησαν θελήσαντες ἕτερα παρὰ τὰ ἐν Νικαίᾳ γράφειν , ὅτε ἀπαιτηθέντες ἀναθεματίσαι τὴν Ἀρειανὴν αἵρεσιν παρῃτήσαντο καὶ μᾶλλον αὐτῆς ἠθέλησαν εἶναι προστάται .
οἱ δέ γε ἐπίσκοποι , οἱ ἀληθῶς δοῦλοι τοῦ κυρίου καὶ ὀρθῶς πιστεύοντες  ἦσαν δὲ ἐγγύς που διακόσιοι  , ἔγραψαν ἀρκεῖσθαι τῇ ἐν Νικαίᾳ μόνῃ καὶ μηδὲν πλέον ἢ ἔλαττον παρ  ἐκείνην ζητεῖν ἢ φρονεῖν .
ταῦτα καὶ Κωνσταντίῳ δεδηλώκασι , τῷ καὶ τὴν σύνοδον γενέσθαι κελεύσαντι .
ἀλλ οἱ ἐν τῇ Ἀριμήνῳ καθαιρεθέντες , ἀπελθόντες πρὸς Κωνστάντιον , πεποιήκασιν ὑβρι σθῆναι μὲν αὐτούς , ἀπειλὰς δὲ γενέσθαι μὴ ἀνακάμψειν εἰς τὰς ἰδίας παροικίας τοὺς κατ αὐτῶν ἀποφηναμένους βίαν τε παθεῖν ἐν τῇ Θρᾴκῃ ἐν αὐτῷ τῷ χειμῶνι , ὥστε τῶν παρ αὐτῶν καινοτομουμένων ἀνέχεσθαι .
Εἴπερ οὖν τινες τὴν Ἀρίμηνον ὀνομάζουσι , δεικνύτωσαν πρῶτον τὴν καθαίρεσιν τῶν προειρημένων καὶ ἅπερ ἔγραψαν οἱ ἐπίσκοποι , λέγοντες μηδὲν πλέον ζητεῖν τῶν ἐν Νικαίᾳ παρὰ τῶν πατέρων ὁμολογηθέντων μη δὲ ὀνομάζειν ἄλλην σύνοδον παρ ἐκείνην .
ἀλλὰ ταῦτα μὲν κρύπτουσι , τὰ δὲ ἐν τῇ Θρᾴκῃ κατὰ βίαν πραχθέντα προβάλλονται .
ἐξ ὧν δείκνυνται τῆς μὲν Ἀρειανῆς αἱρέσεως ὄντες , ἀλλότριοι δὲ τῆς ὑγιαινούσης πίστεως .
καὶ αὐτὴν δὲ τὴν μεγάλην σύνοδον καὶ τὰς παρ ἐκείνων ἐάν τις ἀντεξετάζειν ἐκ παραλλήλου ἐθέλοι , εὕροι ἂν τῶν μὲν τὴν θεοσέβειαν , τούτων δὲ τὴν ἀλογίαν 0 .
οἱ ἐν Νικαίᾳ συνελθόντες οὐ καθαιρεθέντες συνῆλθον , ἀλλὰ καὶ ὡμολόγησαν τῆς οὐσίας τοῦ πατρὸς εἶναι τὸν υἱόν ·
οὗτοι δέ , καὶ ἅπαξ καὶ δεύτερον καθαιρεθέντες καὶ τρίτον ἐν αὐτῇ τῇ Ἀριμήνῳ , γράφειν ἐτόλμησαν μὴ χρῆναι λέγειν οὐσίαν ἢ ὑπόστασιν ἔχειν τὸν θεόν . 0
κατὰ μὲν δὴ τὴν Ἑσπέραν παρὰ τῶν Ἀρείου θιασωτῶν τοιαῦτα καὶ τοσαῦτα κατὰ τῶν τῆς ἀληθείας δογμάτων κατεσκευάσθη σοφίσματά τε καὶ μηχανήματα .
ἐν Ἀντιοχείᾳ δὲ μετὰ Στέφανον , ὃς Φλάκιτον διαδεξάμενος τῶν ἐκκλησιαστικῶν ἐξηλάθη συλλόγων , Λεόντιος τὴν προεδρίαν ἐδέξατο , παρὰ τοὺς ἐν Νικαίᾳ γραφέντας ὅρους ταύτην λαβών .
ἐκτομίας γὰρ ἦν , αὐτουργὸς γενόμενος τῆς τομῆς .
λέγει δὲ καὶ τὴν αἰτίαν τῆς ἐκτομῆς ὁ θαυμάσιος Ἀθανάσιος .
ὁ μὲν γὰρ Λεόντιος διαβαλλόμενος μετὰ γυναικός τινος νεωτέρας λεγομένης Εὐστολίου , κεκωλυμένος συνοικεῖν αὐτῇ , δι αὐτὴν ἑαυτὸν ἀπέκοψεν , ἵν ἐπ  ἀδείας ἔχῃ διατρίβειν μετ αὐτῆς .
καὶ τὴν μὲν ὑποψίαν οὐκ ἀπενίψατο , διὰ τοῦτο δὲ μᾶλλον καὶ πρεσβύτερος ὢν καθῃρέθη .
ταῦτα μὲν οὖν περὶ τῆς ἄλλης αὐτοῦ γέγραφε βιοτῆς ·
ἐγὼ δὲ τὸ κακόηθες αὐτοῦ καὶ πανοῦργον ἐν κεφαλαίῳ δηλώσω .
τῆς γὰρ δὴ Ἀρείου βλασφημίας μετέχων κρύπτειν ἐπειρᾶτο τὴν νόσον .
καὶ διχῆ διῃρημένους τοὺς ἱερωμένους καὶ τὸν λοιπὸν ὅμιλον θεωρῶν , καὶ τοὺς μὲν τὸν καὶ σύνδεσμον ἐπὶ τῆς τοῦ υἱοῦ δοξολογίας τιθέντας , τοὺς δὲ τὴν μὲν δι οὗ πρόθεσιν ἐπὶ τοῦ υἱοῦ τὴν δὲ ἐν ἐπὶ τοῦ πνεύματος προσαρμόζοντας , σιγῇ τὴν δοξολογίαν προσέφερε , μόνον δὲ τὸ εἰς τοὺς αἰῶνας τῶν αἰώνων ἤκουον οἱ πελάζοντες .
καὶ εἰ μὲν τὰ ἄλλα μὴ πολλὴν ἐδήλου τὴν τῆς ψυχῆς πονηρίαν , εἶπεν ἄν τις αὐτὸν ταῦτα μηχανᾶσθαι τῆς τοῦ λαοῦ προμηθούμενον ὁμονοίας ·
ἐπειδὴ δὲ πολλὰ καὶ δεινὰ κατὰ τῶν τῆς ἀληθείας ἐτεχνάσατο συνηγόρων καὶ τοὺς τῆς ἀσεβείας μετέχοντας πάσης ἠξίου κηδεμονίας , δῆλος ἦν κρύπτων τὴν λώβην διά τε τοῦ πλήθους τὸ δέος καὶ διὰ τὰς Κωνσταντίου κατὰ τῶν ἀνόμοιον τὸν υἱὸν λέγειν τολμώντων χαλεπὰς ἀπειλάς .
δεδήλωκε δὲ τὴν ἐκείνου γνώμην τὰ πεπραγμένα .
ὅσοι μὲν γὰρ τοῖς ἀποστολικοῖς εἵποντο δόγμασιν οὐδεμιᾶς παρ ἐκείνου κηδεμονίας ἢ χειροτονίας ἀπήλαυσαν , οἱ δὲ τῆς Ἀρείου μανίας μετειληχότες καὶ παρρησίας μετελάγχανον ὅτι μάλιστα πλείστης καὶ τοῖς ἱερατικοῖς ἐγκατελέγοντο τάγμασι .
κατ  ἐκεῖνον δὲ τὸν καιρὸν καὶ Ἀέτιος ὁ Εὐνομίου διδάσκαλος , ὃς τὴν Ἀρείου βλασφημίαν ταῖς ἐπινοίαις ἐπηύξησε , τῷ τῶν διακόνων ἐγκατελέγη χορῷ .
ἀλλὰ Φλαβιανὸς καὶ Διόδωρος , τὴν μὲν ἀσκητικὴν ἀσπαζόμενοι πολιτείαν , προφανῶς δὲ τῶν ἀποστολικῶν ὑπερμαχοῦντες δογμάτων , ἄντικρυς τοῦ Λεοντίου διήλεγξαν τὰς κατὰ τῆς εὐσεβείας ἐπιβουλάς , ἄνδρα φήσαντες πονηροῖς μὲν ἐπιτηδεύμασιν ἐντραφέντα , ἐκ δὲ τῆς δυσσεβείας περιφάνειαν κτήσασθαι μηχανώμενον , ἐπὶ λύμῃ τῆς ἐκκλησίας τοῦ τῆς διακονίας ὀνόματος ἠξιῶσθαι ·
ἠπείλουν δὲ καὶ τῆς ἐκκλησιαστικῆς ἀποστήσεσθαι κοινωνίας καὶ τὴν Ἑσπέραν καταλήψεσθαι καὶ δῆλα ποιήσειν τὰ τυρευόμενα .
ταῦτα δείσας ὁ Λεόντιος τῆς μὲν λειτουργίας ἔπαυσε τὸν Ἀέτιον , τῆς δέ γε ἄλλης αὐτὸν θεραπείας ἠξίου .
ἡ δὲ ἀξιάγαστος ξυνωρὶς Φλαβιανὸς καὶ Διόδωρος , ἱερατικῆς μὲν λειτουργίας οὐδέπω τετυχηκότες , τῷ δὲ λαῷ συντεταγμένοι , νύκτωρ καὶ μεθ ἡμέραν εἰς τὸν ὑπὲρ τῆς εὐσεβείας ζῆλον διήγειρον ἅπαντας .
οὗτοι πρῶτοι διχῆ διελόντες τοὺς τῶν ψαλλόντων χοροὺς ἐκ διαδοχῆς ᾄδειν τὴν Δαυϊτικὴν ἐδίδαξαν μελῳδίαν ·
καὶ τοῦτο ἐν Ἀντιοχείᾳ πρῶτον ἀρξάμενον πάντοσε διέδραμε καὶ κατέλαβε τῆς οἰκουμένης τὰ τέρματα .
οὗτοι τῶν θείων τοὺς ἐραστὰς εἰς τοὺς τῶν μαρτύρων σηκοὺς συναγείροντες , πάννυχοι διετέλουν σὺν ἐκείνοις τὸν θεὸν ἀνυμνοῦντες .
ταῦτα δὲ ὁρῶν ὁ Λεόντιος κωλύειν μὲν οὐκ ἐνόμιζεν ἀσφαλές  ἑώρα γὰρ τὸ πλῆθος εὖ μάλα περὶ τοὺς ἀρίστους ἐκείνους διακείμενον ἄνδρας  , ἐπιεικείᾳ δὲ τοὺς λόγους χρωννὺς ἐν ταῖς ἐκκλησίαις ταύτην γίνεσθαι παρ αὐτῶν τὴν λειτουργίαν ἠξίου .
οἱ δὲ καὶ λίαν ἀκριβῶς τὴν ἐκείνου πονηρίαν εἰδότες τὸ κελευόμενον ἔδρων , καὶ τοὺς συνεραστὰς εἰς τὰς ἐκκλησίας συνήθροιζον μάλα προθύμως , ὑμνεῖν τὸν ἀγαθὸν δεσπότην παρεγγυῶντες .
τὸν μέντοι Λεόντιον οὐδὲν ἔπεισε κολάσαι τὴν πονηρίαν , ἀλλὰ τὸ τῆς ἐπιεικείας περιθέμενος προσωπεῖον καὶ Στεφάνου καὶ Φλακίτου τὴν βδελυρίαν ἀπέκρυψε .
τοὺς γὰρ τῶν δογμάτων τὴν διαφθορὰν εἰσδεξαμένους , εἰ καὶ τὸν ἀκόλαστον ἠσπάζοντο βίον , τοῖς τῶν πρεσβυτέρων καὶ διακόνων ἐγκατέλεγε τάγμασι , τοὺς δὲ τοῖς παντοδαποῖς εἴδεσι τῆς ἀρετῆς κοσμουμένους τῶν τε ἀποστολικῶν δογμάτων ἀντεχομένους ἀγεράστους κατέλειπε .
τούτου δὴ χάριν ὁ μὲν κλῆρος πλείους εἶχε τοὺς τῆς αἱρετικῆς λύμης μετειληχότας , τοῦ δὲ λαοῦ τὸ πλεῖστον τῶν ὀρθῶν ὑπερεμάχει δογμάτων .
οὐ δὲ γὰρ οἱ τὰς διδασκαλίας προσφέροντες γυμνοῦν ἐθάρρουν τὴν βλασφημίαν .
ὅσα μὲν οὖν Φλάκιτος καὶ Στέφανος καὶ Λεόντιος δυσσεβῆ καὶ παράνομα ἐν Ἀντιοχείᾳ δεδράκασι , συγγραφῆς μὲν οἰκείας δεῖται διὰ τὸ πλῆθος , τῆς δὲ τοῦ Δαβὶδ θρηνῳδίας διὰ τὸ μέγεθος 0 .
καὶ περὶ τούτων γὰρ λέγειν χρή ·
ὅτι ἰδοὺ οἱ ἐχθροί σου ἤχησαν , καὶ οἱ μισοῦντές σε ἦραν κεφαλήν ·
ἐπὶ τὸν λαόν σου κατεπανουργεύσαντο γνώμην , καὶ ἐβουλεύσαντο κατὰ τῶν ἁγίων σου .
εἶπον ·
δεῦτε καὶ ἐξολοθρεύσωμεν αὐτοὺς ἐξ ἔθνους , καὶ οὐ μὴ μνησθῇ τὸ ὄνομα Ἰσραὴλ ἔτι .
ἡμεῖς δὲ τὰ λοιπὰ τῆς ἱστορίας συγγράψωμεν .
γερμανίκεια πόλις ἐστὶν ἐν μεθορίῳ τῆς Κιλίκων καὶ Σύρων καὶ Καππαδοκῶν κειμένη , εἰς δὲ τὴν Εὐφρατησίαν καλουμένην ἐπαρχίαν τελεῖ .
τῆσδε τῆς ἐκκλησίας προστατεύων Εὐδόξιος , εἶτα Λεόντιον τεθνηκέναι μαθών , κατέλαβε μὲν τὴν Ἀντιόχειαν , ἥρπασε δὲ τὴν προεδρίαν , συὸς ἀγρίου δίκην λυμαινόμενος τὸν ἀμπελῶνα τὸν θεῖον .
οὐ δὲ γὰρ Λεοντίῳ παραπλησίως τὴν κακοήθειαν συνεκάλυπτεν , ἀλλ ἄντικρυς κατὰ τῶν ἀποστολικῶν ἐλύττα δογμάτων καὶ τοὺς ἀντιλέγειν τολμῶντας παντοδαπαῖς περιέβαλλε συμφοραῖς .
κατὰ τοῦτον δὲ τὸν χρόνον Ἀγκύρας μὲν τῆς Γαλατῶν μητροπόλεως Βασίλειος κατεῖχε τὰ τῆς ἐκκλησίας πηδάλια , Μάρκελλον διαδεξάμενος , Εὐστάθιος δὲ Σεβαστείας ἡγεῖτο , ἣ τῆς Ἀρμενίας ἐπρώτευεν .
οὗτοι τὴν Εὐδοξίου παρανομίαν καὶ λύτταν μεμαθηκότες Κωνσταντίῳ τῷ βασιλεῖ τὰ τολμηθέντα διὰ γραμμάτων ἐδήλωσαν .
ἔτι δὲ οὗτος ἐν τῷ πρὸς δυόμενον ἥλιον διέτριβε τμήματι , τὴν παρὰ τῶν τυράννων γεγενημένην βλάβην ἰώμενος μετὰ τὴν ἐκείνων ἀναίρεσιν .
συνήθεις δὲ ἦσαν οὗτοι τῷ βασιλεῖ καὶ πλείστης ὅσης διὰ τὴν ἀξιέπαινον βιοτὴν ἀπήλαυον παρρησίας .
ταῦτα μαθὼν ὁ Κωνστάντιος Ἀντιοχεῦσι μὲν ἐπέστειλεν ὡς οὐκ αὐτὸς Εὐδοξίῳ τὴν τῆς ἐκκλησίας ἐκείνης ἐπέτρεψε προεδρίαν  τοῦτο γὰρ ἐκεῖνος ἐθρύλησεν  ·
Εὐδόξιον δὲ τῆς μὲν πόλεως ἐξελαθῆναι , δοῦναι δὲ δίκας ὧν ἔδρασεν ἐν Νικαίᾳ τῆς Βιθυνίας προσέταξεν , ἐκεῖ συνδραμεῖν παρεγγυήσας τὴν σύνοδον .
τὴν δὲ Νίκαιαν αὐτὸς Εὐδόξιος ἀφορίσαι τῷ συνεδρίῳ τοὺς τὰ βασίλεια πεπιστευμένους οἰκονομεῖν ἔπεισεν .
ἀλλ ὁ τῶν ὅλων πρύτανις , τὰ ἐσόμενα ἐπιστάμενος ὡς ἤδη γεγενημένα , σεισμῷ τινι παραδόξῳ κεκώλυκε τὸ συνέδριον ·
τὰ γὰρ πλεῖστα τῆς πόλεως ὁ σεισμὸς ἐκεῖνος κατήνεγκε καὶ τῶν οἰκητόρων τοὺς πλείστους διέφθειρε .
τοῦτο μεμαθηκότες οἱ συνελθόντες καὶ κομιδῇ δείσαντες , εἰς τὰς οἰκείας ἐκκλησίας ἀνέστρεψαν .
τῆς δὲ τοῦ θεοῦ σοφίας ἡγοῦμαι τοῦτο μηχάνημα 0 .
ἐπειδὴ γὰρ ἐν ἐκείνῃ τῇ πόλει παρὰ τῶν ἁγίων πατέρων ἡ τῆς ἀποστολικῆς πίστεως ἐγράφη διδασκαλία , ἐναντία δὲ γράφειν ἐν αὐτῇ ἔμελλον οἱ ὕστερον ἀθροιζόμενοι , ἀφορμὴ δὲ τοῖς Ἀρείου θιασώταις ἐξαπάτης ἡ τῆς ἐπωνυμίας ταυτότης ἐγίνετο καὶ βουκολεῖν ἔμελλον τοὺς ἁπλοῖς ἤθεσι κεχρημένους , ἀπὸ Νικαίας καὶ ταύτην προσαγορεύοντες καὶ ὡς τὴν παλαιὰν ἐκείνην προφέροντες , διέλυσεν ὁ τῶν ἐκκλησιῶν προμηθούμενος τὸ συνέδριον .
χρόνου δὲ διελθόντος , ὑπὸ τῶν Εὐδοξίου κατηγόρων ὑπομνησθεὶς ὁ Κωνστάντιος εἰς Σελεύκειαν τὴν σύνοδον γενέσθαι προσέταξε ·
πόλις δὲ αὕτη τῆς Ἰσαυρίας πρὸς τῇ θαλάττῃ κειμένη καὶ τῶν ὁμοφύλων πόλεων ἡγουμένη 0 .
εἰς ταύτην ἀθροισθῆναι τοὺς τῆς Ἑῴας ἐπισκόπους καὶ μὲν δὴ καὶ τοὺς τῆς Ποντικῆς καὶ τοὺς τῆς Ἀσιανῆς παρηγγύησε .
κατὰ τοῦτον δὲ τὸν καιρὸν Καισαρείας μὲν τῆς Παλαιστίνων μητροπόλεως Ἀκάκιος ἡγεῖτο , διαδεξάμενος τὸν Εὐσέβιον .
τοῦτον δὲ τὸν Ἀκάκιον ἡ ἐν τῇ Σαρδικῇ συναθροισθεῖσα σύνοδος ἀπεκήρυξεν , ἀλλὰ τὴν ἐξενεχθεῖσαν οὐκ ἐδέξατο ψῆφον , τοσούτου πλήθους ἀρχιερέων καταφρονήσας .
τῶν δέ γε Ἱεροσολύμων μετὰ Μακάριον ἐκεῖνον , οὗ πολλάκις ἐμνήσθην , Μάξιμος τὴν προεδρίαν παρέλαβεν , ἀνὴρ ἐν τοῖς ὑπὲρ εὐσεβείας διαπρέψας ἀγῶσι ·
τόν τε γὰρ δεξιὸν ὀφθαλμὸν ἀφῄρητο καὶ τῆς ἀγκύλης ἐστέρητο τῆς δεξιᾶς .
τούτου δὲ εἰς τὸν ἀγήρω μεταστάντος βίον , Κύριλλος τῆς ἐπισκοπικῆς χάριτος ἠξιώθη , τῶν ἀποστολικῶν δογμάτων προθύμως ὑπερμαχῶν .
οὗτοι πρὸς ἀλλήλους περὶ πρωτείων φιλονεικοῦντες μεγίστων κακῶν τοῖς κοινοῖς ἐγένοντο πρόξενοι .
ὁ μὲν γὰρ Ἀκάκιος μικράς τινας εὑρὼν ἀφορμὰς καθεῖλε τὸν Κύριλλον καὶ τῶν Ἱεροσολύμων ἐξήλασεν .
ὁ δὲ Κύριλλος τὴν μὲν Ἀντιόχειαν παρελήλυθε ποιμένος αὐτὴν ἐστερημένην εὑρών , εἰς δὲ Ταρσὸν ἀφικόμενος τῷ θαυμασίῳ συνῆν Σιλβανῷ ·
οὗτος γὰρ κατ ἐκεῖνον τὸν χρόνον ἐκείνης ἡγεῖτο τῆς ἐκκλησίας .
τοῦτο μαθὼν ὁ Ἀκάκιος ἐπέστειλε τῷ Σιλβανῷ καὶ τὴν καθαίρεσιν τοῦ Κυρίλλου μεμήνυκεν .
ὁ δέ , καὶ τὸν Κύριλλον αἰδούμενος καὶ τὸ πλῆθος ὑφορώμενος  ἥδιστα γὰρ τῆς τοῦ Κυρίλλου διδασκαλίας ἀπήλαυε  , τῆς ἐκκλησιαστικῆς οὐκ ἐκώλυσε λειτουργίας .
ἐπειδὴ δὲ συνῆλθον εἰς τὴν Σελεύκειαν , ἐκοινώνει μὲν τοῖς ἀμφὶ τὸν Βασίλειον καὶ Εὐστάθιον καὶ Σιλβανὸν καὶ τοῖς λοιποῖς ὁ Κύριλλος τοῦ συνεδρίου .
ὁ δέ γε Ἀκάκιος ἀφίκετο μὲν καὶ αὐτὸς πρὸς τοὺς συνεληλυθότας ἐπισκόπους  πεντήκοντα δὲ ἦσαν καὶ ἑκατόν  , ἔφασκε δὲ μὴ πρότερον αὐτοῖς κοινωνήσειν τῶν βουλευμάτων πρὶν ἔξω γενέσθαι τοῦ συλλόγου τὸν Κύριλλον , ἅτε δὴ τῆς ἀρχιερωσύνης γεγυμνωμένον .
καί τινες μὲν τῶν τῆς εἰρήνης προμηθουμένων ὑποχωρῆσαι τὸν Κύριλλον ἱκέτευον , ὑπισχνούμενοι μετὰ τὴν τῶν δογμάτων διάκρισιν καὶ τὴν κατ αὐτὸν ἐξετάσειν ὑπόθεσιν .
ἐπειδὴ δὲ οὐκ εἶξε , καταλιπὼν μὲν αὐτοὺς ὁ Ἀκάκιος ἐξελήλυθεν , Εὐδοξίῳ δὲ συγγενόμενος τὸ μὲν ἐγκείμενον ἐξήλασε δέος , θάρσος δὲ ἐνέθηκε συνήγορος αὐτοῦ καὶ συναγωνιστὴς ὑποσχόμενος ἔσεσθαι .
καὶ εἰς μὲν τὸ συνέδριον εἰσελθεῖν διεκώλυσε , τὴν δὲ Κωνσταντινούπολιν σὺν ἐκείνῳ κατέλαβε .
κωνστάντιος γὰρ ἀπὸ τῆς Ἑσπέρας ἐπανελθὼν ἐν ταύτῃ διέτριβε .
πολλὰ δὲ τῶν συνεληλυθότων ἐπὶ τοῦ βασιλέως κατηγορήσας καὶ σύστημα πονηρῶν ἀνθρώπων ἀποκαλέσας ἐπ ὀλέθρῳ καὶ λύμῃ τῶν ἐκκλησιῶν συγκροτούμενον , τὸν βασιλέως ἀνῆψε θυμόν .
οὐχ ἥκιστα δὲ αὐτὸν χαλεπῆναι πεποίηκεν ἃ κατὰ τοῦ Κυρίλλου συντέθεικε .
τὴν γὰρ ἱερὰν στολήν , ἣν ὁ πανεύφημος Κωνσταντῖνος ὁ βασιλεὺς τὴν Ἱεροσολύμων ἐκκλησίαν γεραίρων ἐδεδώκει Μακαρίῳ τῷ τῆς πόλεως ἐκείνης ἀρχιερεῖ ἵνα ταύτην περιβαλλόμενος τὴν τοῦ θείου βαπτίσματος ἐπιτελῇ λειτουργίαν  ἐκ χρυσῶν δὲ αὕτη κατεσκεύαστο νημάτων  , πεπρακέναι τὸν Κύριλλον ἔφη , καὶ ταύτην τινὰ τῶν ἐπὶ τῆς θυμέλης λυγιζομένων πριάμενον περιβαλέσθαι μέν , ὀρχούμενον δὲ πεσεῖν καὶ συντριβῆναι καὶ θανάτῳ παραδοθῆναι .
τοῦτον , ἔφη , κοινωνὸν ἔχοντες κρίνειν τοῖς ἄλλοις καὶ δικάζειν ἐπιχειροῦσι .
ταύτην λαβόντες τὴν ἀφορμὴν τῶν βασιλείων οἱ προστατεύοντες πείθουσι τὸν βασιλέα μὴ πᾶσαν ἀθροῖσαι τὴν σύνοδον  ἐδεδίεσαν γὰρ τοῦ πλήθους τὴν συμφωνίαν  , ἀλλὰ δέκα τοὺς ἡγουμένους .
ἐν τούτοις Εὐστάθιος ἦν ὁ Ἀρμένιος καὶ Βασίλειος ὁ Γαλάτης καὶ Σιλβανὸς ὁ Ταρσοῦ καὶ Ἐλεύσιος ὁ Κυζίκου .
οὗτοι παραγενόμενοι παρεκάλουν τὸν βασιλέα τὴν Εὐδοξίου βλασφημίαν τε καὶ παρανομίαν ἐξελεγχθῆναι .
ὁ δὲ παρὰ τῶν τ ἀναντία φρονούντων διδασκόμενος ἔλεγε χρῆναι πρότερον τὰ κατὰ τὴν πίστιν διακριθῆναι , εἶθ οὕτω τὰ κατ  ἐκεῖνον ἐξετασθῆναι .
τοῦ δὲ Βασιλείου τῇ προτέρᾳ συνηθείᾳ θαρρήσαντος καὶ σὺν παρρησίᾳ τὸν βασιλέα διελέγξαντος ὡς τοῖς ἀποστολικοῖς ἐπιβουλεύοντα δόγμασιν , ἐχαλέπηνε μὲν ὁ Κωνστάντιος , σιγῆσαι δὲ προσέταξε τὸν Βασίλειον , ὡς ζάλης αἴτιον ταῖς ἐκκλησίαις γιγνόμενον .
παυσαμένου δὲ τοῦ Βασιλείου τῆς διαλέξεως , ἐπειδὴ τὰ τῆς πίστεως διακριθῆναι βούλει , βασιλεῦ , ὁ Εὐστάθιος ἔφη , ὅρα τὰς κατὰ τοῦ μονογενοῦς βλασφημίας ὑπὸ Εὐδοξίου τετολμημένας .
καὶ ἅμα λέγων ἐπέδωκεν ἔκθεσιν , ᾗ πρὸς ἄλλοις πολλοῖς δυσσεβέσι καὶ ταῦτα προσέκειτο ·
τὰ ἀνομοίως προφερόμενα ἀνόμοια κατὰ τὴν οὐσίαν ἐστίν ·
εἷς θεὸς ὁ πατὴρ ἐξ οὗ τὰ πάντα , καὶ εἷς κύριος Ἰησοῦς Χριστὸς δι οὗ τὰ πάντα 0 1 2 ·
ἀνόμοιον δὲ τὸ ἐξ οὗ τῷ δι οὗ 0 ·
ἀνόμοιος ἄρα ὁ υἱὸς τῷ θεῷ καὶ πατρί 0 .
ταύτην ἀναγνωσθῆναι κελεύσας τὴν ἔκθεσιν ὁ Κωνστάντιος καὶ σφόδρα χαλεπήνας πρὸς τὴν ἐγκειμένην ἀσέβειαν , ἤρετο τὸν Εὐδόξιον εἰ αὐτὸς ταῦτα συνέγραψεν ·
ὁ δὲ ἠρνήθη παραυτίκα καὶ ταῦτα γεγραφέναι τὸν Ἀέτιον ἔφη .
ἀέτιος δὲ αὐτὸς ἦν ὃν πάλαι μὲν Λεόντιος τὰς Φλαβιανοῦ καὶ Διοδώρου κατηγορίας δεδιξάμενος τῆς διακονίας ἐγύμνωσε , Γεώργιος δὲ ὁ τῆς Ἀλεξανδρέων ἐπίβουλος συνεργὸν εἶχε καὶ τῶν δυσσεβῶν ῥημάτων καὶ τῶν ἀνοσίων ἐγχειρημάτων ·
τότε μέντοι μετ Εὐνομίου τῷ Εὐδοξίῳ συνῆν .
λεοντίου γὰρ δὴ τετελευτηκότος καὶ Εὐδοξίου τῆς Ἀντιοχέων ἐκκλησίας ἡρπακότος τὴν προεδρίαν , ἐπανῆκεν ἀπὸ τῆς Αἰγύπτου τὸν Εὐνόμιον ἄγων ·
καὶ τὸν Εὐδόξιον εὑρὼν ὁμόφρονα καὶ πρὸς τῇ δυσσεβείᾳ καὶ Συβαριτικῇ κεχρημένον χλιδῇ , πάντων προὐτίμησε τὴν ἐν Ἀντιοχείᾳ διατριβὴν καὶ σὺν Εὐνομίῳ ταῖς ἐκείνου προσηλώθη στιβάσι ·
τὸν γὰρ τῶν κολάκων ἐζηλώκει βίον , καὶ νῦν μὲν παρὰ τοῦτον νῦν δὲ παρ ἐκεῖνον διετέλει φοιτῶν τε καὶ γαστριζόμενος .
τότε μέντοι ὁ βασιλεὺς τοῦτο μαθὼν εἰσαχθῆναί τε προσέταξε τὸν Ἀέτιον καὶ εἰσεληλυθότι τὴν ἔκθεσιν ἐκείνην ὑπέδειξε , πυνθανόμενος εἰ αὐτὸς ἐκείνους τετοκὼς εἴη τοὺς λόγους .
ὁ δὲ καὶ τὰ γεγενημένα πάμπαν ἀγνοῶν καὶ τὸν τῆς πεύσεως οὐκ ἐπιστάμενος τρόπον , εὐφημίαν δὲ ἐκ τῆς ὁμολογίας καρπώσασθαι προσδοκήσας , ἔφη τῶν λόγων ἐκείνων αὐτὸς εἶναι γεννήτωρ .
ὁ δὲ βασιλεὺς τὴν τῆς δυσσεβείας ὑπερβολὴν κατιδὼν εὐθὺς αὐτὸν ἐξωστράκισεν , εἴς τι χωρίον τῆς Φρυγίας ἀπαχθῆναι κελεύσας .
καὶ ἐκεῖνος μὲν τὴν ἐκ τῆς βλασφημίας καρπωσάμενος ἀτιμίαν ἐξεβλήθη τῶν βασιλείων .
Εὐστάθιος δὲ καὶ τὸν Εὐδόξιον ἔφη ταῦτα φρονεῖν ·
σύνοικον γὰρ αὐτοῦ καὶ σύσσιτον τὸν Ἀέτιον εἶναι καὶ τῇ τούτου γνώμῃ διακονοῦντα ἐκεῖνον τὴν βλασφημίαν συγγεγραφέναι .
καὶ τεκμήριον ἔλεγεν εἶναι σαφὲς τοῦ συνειδέναι τοῖς γεγραμμένοις τὸ μηδένα ἕτερον ἀλλ αὐτὸν εἰρηκέναι Ἀετίου εἶναι τὴν ἔκθεσιν .
ἀλλ  οὐ χρὴ τοπάζοντας τοὺς δικάζοντας κρίνειν , ὁ βασιλεὺς ἔφη , τὰ δὲ πεπραγμένα σὺν ἀκριβείᾳ ζητεῖν .
οὐκοῦν , ἔφη ὁ Εὐστάθιος , πεισάτω πάντας ἡμᾶς μὴ ταῦτα φρονεῖν ὁ Εὐδόξιος , ἀναθεματίζων τοῦ Ἀετίου τὸ σύγγραμμα .
τοῦ δὲ βασιλέως ἀσπαστῶς δεξαμένου τὴν αἴτησιν καὶ τοῦτο γενέσθαι προστεταχότος , ἀνεδύετο μὲν ὁ Εὐδόξιος καὶ πολλαῖς ἐκέχρητο μηχαναῖς ἐκκλῖναι τὴν πρόκλησιν .
ἐπειδὴ δὲ ἐχαλέπηνεν ὁ βασιλεὺς καὶ σὺν Ἀετίῳ πέμψειν ἠπείλησεν ὡς τοῦ δυσσεβοῦς φρονήματος κοινωνόν , τὴν οἰκείαν ἠρνήθη διδασκαλίαν , ἣν καὶ τότε καὶ μετὰ ταῦτα πρεσβεύων διατετέλεκεν .
ἀντεπήγαγε μέντοι καὶ αὐτὸς τοῖς περὶ τὸν Εὐστάθιον , χρῆναι καὶ αὐτοὺς ἀναθεματίσαι λέγων ἄγραφον ὂν τοῦ ὁμοουσίου τὸ πρόσρημα .
ἀλλὰ καὶ τὸ ἐξ οὐκ ὄντων , ὁ Σιλβανὸς ἔφη , καὶ τὸ κτίσμα καὶ τὸ ἑτεροούσιον , ἄγραφα τυγχάνοντα καὶ οὔ τε προφητικοῖς οὔ τε ἀποστολικοῖς λογίοις προσκείμενα , δίκαιον αὐτοὺς ἀποκηρῦξαι καὶ θείων ἐξελάσαι συλλόγων 0 .
τούτοις καὶ ὁ βασιλεὺς ἐπεψήφισε καὶ ἀναθεματίζειν ἐκείνους ἐκέλευσεν .
οἱ δὲ τὰ μὲν πρῶτα εἰς ἀντιλογίαν καθίσταντο ·
ὕστερον δὲ τοῦ βασιλέως τὸν θυμὸν θεασάμενοι , δυσχεραίνοντες μέν , ἀπεκήρυξαν δὲ ὅμως ἅπερ ὁ Σιλβανὸς αὐτοῖς πρ οὔτεινεν .
ἐπέκειντο δὲ λοιπὸν σφοδρότερον , τοῦ ὁμοουσίου τὸν ἀναθεματισμὸν εἰσπραττόμενοι .
ἀλλὰ συλλογιστικῶς τε καὶ ἀληθῶς ὁ Σιλβανὸς πρός τε αὐτοὺς καὶ τὸν βασιλέα ἔφη ·
εἰ ἐξ οὐκ ὄντων οὐκ ἔστιν οὔ τε κτίσμα οὔ τε ἐξ ἑτέρας οὐσίας ὁ θεὸς λόγος , ὁμοούσιος ἄρα ἐστὶ τῷ γεγεννηκότι θεῷ , ὡς θεὸς ἐκ θεοῦ καὶ φῶς ἐκ φωτός , καὶ τὴν αὐτὴν ἔχει τῷ γεννήτορι φύσιν 0 1 .
ἀλλὰ ταῦτα μὲν καὶ δυνατῶς καὶ ἀληθῶς εἰρήκει , ἐπείθετο δὲ τῶν παρόντων οὐδείς , ἀλλὰ βοή τε πολλὴ τῶν περὶ Εὐδόξιον καὶ Ἀκάκιον ἐγίνετο καὶ ὁ βασιλεὺς ἐχαλέπηνε καὶ τῶν ἐκκλησιῶν ἐξελάσειν ἠπείλησεν .
ἐλεύσιος δὲ καὶ Σιλβανὸς σὺν τοῖς ἄλλοις καὶ αὐτὸν ἔφασαν ἐξουσίαν ἔχειν τῆς τιμωρίας καὶ σφὰς αὐτοὺς τῆς εὐσεβείας ἢ δυσσεβείας 0 ·
οὐ μὴν προήσεσθαι τὴν πατρῴαν διδασκαλίαν 0 .
ὁ δὲ Κωνστάντιος , θαυμάζειν δέον καὶ τὴν σοφίαν καὶ τὴν ἀνδρείαν καὶ τὴν ὑπὲρ τῶν ἀποστολικῶν δογμάτων παρρησίαν , τοὺς μὲν ἐξήλασε τῶν ἐκκλησιῶν , ἑτέρους δὲ ἀντ αὐτῶν καταστῆναι προσέταξε .
τότε τῆς μὲν Κωνσταντινουπολιτῶν ἐκκλησίας ὁ Εὐδόξιος τυραννικῶς ἁρπάζει τὸν θρόνον , τῆς δὲ Κυζίκου τὸν Ἐλεύσιον ἐξελάσας ἀντ ἐκείνου κατέστησε τὸν Εὐνόμιον .
καὶ τούτων δὲ οὕτως γεγενημένων , ἀποκηρυχθῆναι τὸν Ἀέτιον ἐγγράφως προσέταξεν ὁ βασιλεύς , καὶ τῆς δυσσεβείας οἱ κοινωνοὶ πεισθέντες ἀπεκήρυξαν τὸν ὁμόφρονα .
ἔγραψαν δὲ καὶ πρὸς Γεώργιον τὸν τῆς Ἀλεξανδρέων ἡγούμενον , τὰ κατὰ τοῦτον μηνύοντες .
ἐγὼ δὲ καὶ τήνδε τὴν ἐπιστολὴν ἐνθήσω τῇ συγγραφῇ , τὴν ἐκείνων μοχθηρίαν ἐπιδεικνύς .
καὶ γὰρ καὶ τοῖς συμφωνοῦσι καὶ τοῖς ἀντιλέγουσι παραπλησίως ἐκέχρηντο .
ἀντίγραφον τῶν γραφέντων ὑπὸ πάσης τῆς συνόδου Γεωργίῳ κατὰ Ἀετίου διακόνου αὐτοῦ ἕνεκεν τῆς ἀθεμίτου αὐτοῦ βλασφημίας 0 .
ἡ ἁγία σύνοδος ἡ ἐν Κωνσταντινουπόλει συνελθοῦσα κυρίῳ τιμιωτάτῳ ἐπισκόπῳ τῆς Ἀλεξανδρείας Γεωργίῳ χαίρειν .
τῆς ἐπ Ἀετίῳ γενομένης καταγνώσεως ὑπὸ τῆς συνόδου διὰ τὰς ἀθεμίτους αὐτοῦ καὶ σκανδάλων γεμούσας λογογραφίας , τὸ μὲν ἀκόλουθον τοῖς ἐκκλησιαστικοῖς κανόσιν ἐπ αὐτῷ παρὰ τῶν ἐπισκόπων ἐπράχθη .
καθῃρέθη γὰρ τῆς διακονίας καὶ ἠλλοτριώθη τῆς ἐκκλησίας ·
καὶ παραινέσεις παρ ἡμῶν παρηκολούθησαν , μή τε εἰς ἀνάγνωσιν ἔρχεσθαι τὰς ἀθεμίτους αὐτοῦ ἐπιστολάς , ῥιπτάζεσθαι δὲ αὐτὰς διὰ τὸ ἄχρηστον καὶ ἀνωφελές .
προστίθεμεν δὲ τούτοις καὶ ἀναθεματίζεσθαι αὐτὸν ἐπιμείναντα τῇ αὐτῇ προθέσει μετὰ τῶν συναινούντων αὐτῷ .
τὸ μὲν οὖν ἀκόλουθον ἦν κοινῇ πάντας τοὺς συνελθόντας ἐν τῇ συνόδῳ ἐπισκόπους ἀποστυγεῖν τὸν σκανδάλων καὶ ταραχῶν καὶ σχισμάτων αἴτιον καὶ θρύλου τοῦ κατὰ τὴν οἰκουμένην καὶ στάσεως πρὸς ἀλλήλας τῶν ἐκκλησιῶν , ὁμονοεῖν δὲ πρὸς τὴν ἐξενεχθεῖσαν κατ αὐτοῦ ψῆφον .
ἀλλὰ παρ εὐχὰς ἡμετέρας καὶ παρὰ προσδοκίαν πᾶσαν Σέρρας καὶ Στέφανος καὶ Ἡλιόδωρος καὶ Θεόφιλος καὶ οἱ σὺν αὐτοῖς οὐ συνεψηφίσαντο ταῖς ἡμετέραις γνώμαις οὐ δὲ συνυπογράψαι ταῖς περὶ αὐτοῦ ψήφοις ἐξενεχθείσαις ἠβουλήθησαν , καίτοι τοῦ Σέρρα καὶ ἄλλην ἀλαζονίαν μανιώδη κατηγοροῦντος τοῦ προειρημένου Ἀετίου .
ἔφασκε γὰρ αὐτὸν θρασυτέρᾳ τόλμῃ προπηδῶντα λέγειν ὡς ἅπερ ὁ θεὸς ἀπέκρυψεν ἀπὸ τῶν ἀποστόλων μέχρι νῦν , ταῦτα ἀποκεκαλύφθαι αὐτῷ διαβεβαιοῦσθαι .
καὶ μετὰ τοὺς μανιώδεις καὶ ἀλαζονικοὺς τούτους λόγους ὑπὸ τοῦ Σέρρα μεμαρτυρημένους περὶ τοῦ Ἀετίου οὐκ ἐδυσωποῦντο οὐ δὲ παρεκαλοῦντο συμψηφίσασθαι πᾶσιν ἡμῖν περὶ αὐτοῦ οἱ προειρημένοι κρίνειν .
ὅμως δὲ ἡμεῖς μακροθυμοῦντες ἐπὶ πλείονα χρόνον συμπεριεψηφίσθημεν αὐτοῖς , τὰ μὲν ἀγανακτοῦντες , τὰ δὲ παρακαλοῦντες , τὰ δὲ ἐπιτιμῶντες , τὰ δὲ καὶ δυσωποῦντες συνήκειν αὐτοὺς καὶ σύμφωνα ἀποφήνασθαι τῇ συνόδῳ πάσῃ ·
προσεκαρτεροῦμεν δὲ ἐὰν ἄρα ἀκούσωσιν , ἐὰν ἄρα συνῶσι καὶ ἐνδῶσιν .
ὡς δὲ ἐπὶ πολλῷ τῷ χρόνῳ προσκαρτερήσαντες ἡμεῖς οὐκ ἐδυσωποῦμεν αὐτοὺς ἀκολουθεῖν ταῖς περὶ τοῦ προειρημένου ἀνδρὸς ἀποφάσεσι , τὸν κανόνα τῆς ἐκκλησίας τιμιώτερον ἡγούμενοι τῆς φιλίας τῶν ἀνδρῶν , ὡρίσαμεν κατ  αὐτῶν ἀκοινωνησίαν , χρόνον εἰς τοῦτο διδόντες αὐτοῖς μῆνας ὅλους ἓξ πρὸς ἐπιστροφὴν καὶ μετάνοιαν καὶ πρὸς ἐπιθυμίαν ἑνώσεως καὶ συμφωνίας τῆς πρὸς τὴν σύνοδον ·
ἐὰν εἴσω τῆς δοθείσης αὐτοῖς προθεσμίας ἐπιστρέψαντες ἕλωνται τὴν πρὸς τοὺς ἀδελφοὺς αὐτῶν ὁμόνοιαν καὶ συνθῶνται τοῖς περὶ αὐτοῦ ὁρισθεῖσι , δεκτοὺς αὐτοὺς εἶναι τῆς ἐκκλησίας ἐδοκιμάσαμεν καὶ ταῖς συνόδοις καὶ τὴν οἰκείαν παρρησίαν καὶ ἀγάπην πρὸς ἡμᾶς ἀπολαμβάνειν .
εἰ δὲ ἐπιμένοιεν ἀμεταμέλητα τολμῶντες καὶ φιλίαν ἀνθρώπων τῶν κανόνων τῆς ἐκκλησίας καὶ τῆς πρὸς ἡμᾶς συμφωνίας προτιμήσαντες , τότε ἀλλοτρίους αὐτοὺς ἡγούμεθα τῆς ἐπισκοπικῆς ἀξίας .
καθαίρεσιν δὲ αὐ τῶν ὑπομενόντων , ἀναγκαῖον εἰς τόπους αὐτῶν ἑτέρους καθίστασθαι ἐπισκόπους , ἵνα ἡ ἔνθεσμος ἐκκλησία τὴν προσήκουσαν τάξιν λαβοῦσα συμφωνῇ πρὸς ἑαυτήν , τῶν πανταχόθεν ἐπισκόπων τὸν σύνδεσμον τῆς ἀγάπης φυλαττόντων , διὰ τοῦ λέγειν τὰ αὐτά , κατηρτισμένους τῷ αὐτῷ νοῒ καὶ τῇ αὐτῇ γνώμῃ 0 .
ἵνα οὖν γινώσκῃς τὰ τῇ συνόδῳ δόξαντα , ταῦτα πρὸς τὴν σὴν εὐλάβειαν ἀπεστείλαμεν ·
ἅπερ εὐχόμεθά σε διαφυλάττοντα χάριτι Χριστοῦ εἰρηνικῶς καὶ ἐνθέσμως κυβερνᾶν τὰς ὑπὸ σὲ ἐκκλησίας .
τοῦτον Εὐνόμιος ἐν τοῖς λόγοις ἐξαίρει καὶ θεοῦ ἄνθρωπον ὀνομάζει καὶ παμπόλλαις εὐφημίαις γεραίρει .
ἀλλὰ τότε καὶ τοῖς ἀποκηρύττουσι συνῆν καὶ παρ αὐτῶν τὴν ἐπισκοπικὴν χειροτονίαν ἐδέξατο .
οἱ δὲ περὶ Εὐδόξιον καὶ Ἀκάκιον τοῖς ἐκτεθεῖσιν ἐν Νίκῃ τῆς Θρᾴκης συνθέμενοι , ὧν ἐν τοῖς ἔμπροσθεν συγγραφεῖσιν ἐμνήσθημεν , ἀντὶ τῶν περὶ Βασίλειον καὶ Ἐλεύσιον ἑτέρους ἐν ταῖς ἐκείνων ἐκκλησίαις ἐχειροτόνησαν .
καὶ τῶν μὲν ἄλλων περιττὸν ἡγοῦμαι μνησθῆναι , μόνα δὲ τὰ κατὰ Εὐνόμιον διηγήσομαι .
ἐπειδὴ γὰρ ζῶντος Ἐλευσίου τὴν Κύζικον ἔλαβεν ὁ Εὐνόμιος καὶ τοῦ πλήθους τὴν ὑγείαν ὁρῶν ὁ Εὐδόξιος καὶ τὸν βασιλέα θεώμενος χαλεπαίνοντα κατὰ τῶν κεκτίσθαι λεγόντων τὸν μονογενῆ τοῦ θεοῦ υἱόν , τῷ Εὐνομίῳ παρῄνεσε κατακρύψαι τὸ φρόνημα καὶ μὴ δηλῶσαι τοῦτο τοῖς θηρωμένοις κατηγορίας προφάσεις .
καιροῦ γάρ , ἔφη , τετυχηκότες κηρύξομεν ἃ νῦν κατακρύπτομεν καὶ τοὺς ἀ γνοοῦντας διδάξομεν καὶ τοὺς ἀντιλέγοντας ἢ πείσομεν ἢ καταναγκάσομεν ἢ κολάσομεν .
ταύταις πειθόμενος ταῖς ὑποθήκαις Εὐνόμιος συνεσκιασμένην πρ οὔφερε τὴν ἀσέβειαν .